Particularităţi de construcţie ale unui text 
romantic 


“Luceafărul” de Mihai Eminescu 


„Luceafărul” constituie sinteza gândirii eminesciene și este o capodoperă 
a marelui poet, ce reușește să impresioneze prin originalitate și prin 
îmbinarea celor trei genuri literare: epic, liric și dramatic. 

Lectura poemului „Luceafărul” s-a făcut în Junimea înainte de apariţia în 
Almanahul Societăţii Academice Socio-Literare „România Jună” din Viena, în 
aprilie 1883. 

„Luceafărul” este un poem filozofic, în care tema romantică a condiţiei 
omului de geniu capătă strălucire desăvârșită. Problema geniului e ilustrată 
de poet prin prisma filozofiei lui Schopenhauer, potrivit căruia cunoașterea 
lumii e accesibilă numai omului superior, singurul capabil să depășească sfera 
subiectivității, să se depășească pe sine, înălțându-se în scena obiectivului. 

Principala sursă de inspiraţie este basmul popular românesc „Fata din 
grădina de aur”, cules de germanul Richard Kunish, într-o peregrinare a sa 
prin Oltenia. De asemenea, se inspiră și din „Fecioara fără corp” pe care l-a 
versificat și l-a înnobilat cu idei filozofice în două poeme de referință: 
„Luceafărul” și „Miron și frumoasa fără corp”. Mitul zburătorului este 
valorificat în primul tablou al poemului Luceafărul prin visul erotic al Fetei de 
împărat, care, ajunsă la vârsta dragostei, își imaginează întruparea tânărului 
în ipostaza angelică și ipostaza demonică. Izvoarele filozofice: concepţia 
filozofică a lui Schopenhauer preia viziunea antitetică dintre omul obișnuit și 
omul de geniu. 

Tema poemului este condiţia omului de geniu și imposibilitatea iubirii 
dintre omul obișnuit și omul de geniu. O primă secvență sugestivă pentru 
tema iubirii imposibile o constituie tabloul întâi, pentru că se manifestă între 
două ființe aparţinând unor lumi diferite, cea terestră și cea cosmică. 
Luceafărul o cheamă pe Fată în lumea lui oferindu-i statutul de stăpână a 
întinderilor de apă, însă ea îl refuză simţindu-l „străin la vorbă și port”, ca 
făcând parte dintr-o lume necunoscută ei și de care se teme. Ideea 
apartinenţei geniului la nemurire și statutul de muritoare sunt exprimate 
sugestiv în poem: „Dar cum ai vrea să mă cobor?/ Au nu-nţelegi tu oare/ Cum 
că eu sunt nemuritor/ Și tu ești muritoare?”. Fata însă nu poate accede la 
lumea lui și nici nu-l poate înţelege: „Deși vorbești pe înţeles/ Eu nu te pot 
pricepe”, de aceea îi cere să devină el muritor, să coboare el în lumea ei. De 
asemenea, o altă secvență, călătoria lui Hyperion spre Demiurg în spaţiul 
intergalactic, simbolizează un drum al cunoașterii și, totodată, motivaţia 
meditației pe care Eminescu o face asupra omului de geniu în raport cu 
oamenii obișnuiți, dar și cu idealul spre care aspiră acesta. Setea de 
cunoaștere a omului de geniu „o sete care-l soarbe”, face ca Hyperion să 
meargă la Demiurg, pentru a fi dezlegat de nemurire în scopul de a descifra 
taina fericirii, prin împlinirea iubirii absolute, în numele căruia este gata de 
sacrificiul suprem: „Reia-mi al nemuririi nimb/ Și focul din privire,/ Și pentru 
toate dă-mi în schimb/ O oră de iubire...“. 


Viziunea asupra lumii este romantică, fiind exprimată prin intermediul 
antitezei a două lumi diferite, care nu pot atinge ideea fericirii sau împlinirii 
iubirii. 

Poemul „Luceafărul” este alcătuit din patru tablouri. Tabloul întâi cuprinde o 
splendidă poveste de iubire, produsă în vis. La chemarea-descântec rostită de 
Fată „Cobori „în jos, luceafăr blând/ Alunecând pe-o rază”, Luceafărul se 
smulge din sfera sa, întrupându-se prima dată din cer și mare (ipostaza 
angelică), iar a doua dată,din soare și din noapte (ipostaza demonică). 
Luceafărul vrea să eternizeze iubirea, dar paloarea feţei și strălucirea ochilor 
sunt înțelese de fată ca atribute ale morții: „Privirea ta mă arde”. Fata îi cere 
să devină muritor, iar Luceafărul acceptă sacrificiul: „Tu-mi ceri chiar 
nemurirea mea/ În schimb pe-o sărutare”. 

Tabloul al doilea este în antiteză cu primul tablou, prezentând imaginea 
iubirii în plan obișnuit. Asemănarea numelor protagoniștilor exprimă condiţia 
lor comună și faptul că au aspirații limitate. Cătălin este inferior Cătălinei prin 
originea sa, prin condiţia sa socială, încearcă să o seducă pe tânără, și 
reușește, propunând ipostaza unei iubiri posibile, împlinite. Conștientă de 
propriile limite și recunoscându-și sentimentele pentru Luceafăr, fata alege 
totuși să trădeze încrederea acestuia. 

Tabloul al treilea prezintă drumul Luceafărului spre Demiurg, zborul 
cosmic și dialogul dintre Hyperion și Divinitate. În dialogul cu Demiurgul, 
Luceafărul, însetat de repaos, este numit Hyperion. El îi cere Demiurgului să-i 
dezlege de nemurire pentru a descifra taina iubirii absolute: „Reia-mi al 
nemuririi nimb/ Și focul din privire,/ Și pentru toate dă-mi în schimb/ O oră de 
iubire...“. Răspunsul Demiurgului evidenţiază condiţia superioară a lui 
Hyperion și neputinţa lui de a-și găsi fericirea în existența umană limitată. 

Tabloul al patrulea reprezintă împlinirea iubirii dintre Cătălin și Cătălina, în 
contrast cu nefericirea omului de geniu care se retrage în solitudine, 
acceptându-și condiţia superioară. „Trăind în cerul nostru strâmt/ Norocul vă 
petrece/ Ci eu în lumea mea mă simt/ Nemuritor și rece”. Ultimele strofe 
sintetizează viziunea eminesciană asupra destinului omului de geniu, 
incapabil să fie fericit sau să facă vreun compromis pentru atingerea idealului. 

Titlul poemului „Luceafărul” este format dintr-un substantiv comun, 
articulat hotorât, ce denotă un astru ceresc. |n acest fel, elementul 
paratextual face trimitere la motivul central al textului și susține alegoria pe 
tema romantică a locului omului de geniu în lume, văzut ca o ființă solitară și 
nefericită, opusă omului comun. 

Incipitul poemului romantic dezvăluie o perspectivă mititică, atemporală, 
prin intermediul unei formule specifice basmelor: „A fost odată ca-n povești/ A 
fost ca niciodată”. Cadrul abstract e umanizat. Portretul Fetei de împărat, 
realizat prin superlativul absolut de factură populară „o preafrumoasă fată” 
evidenţiază o autenticitate terestră. Relaţiile de simetrie se evidenţiază prin 
invocaţiile Fetei de împărat către Luceafăr, metamorfozările acestuia, dar și 
prin refuzurile fetei. 

Figura de stil specifică romantismului este antiteza, care predomină la 
nivelul poemului, subliniind relația de opoziţie dintre Fata de împărat și 
Luceafăr, respectiv, între Luceafăr și Cătălin, antiteza dintre cei doi subliniază 
cele două aspecte, și anume omul superior și omul de rând. 


Prozodic, poemul e alcătuit din 98 de catrene, cu măsura de7-8 silabe, cu 
rimă încrucișată și ritm iambic, specific poeziei populare, atestând astfel, încă 
o dată, inspiraţia lui Eminescu din folclor. 

In concluzie, se conturează o viziunii a lumii prin prisma iubirii și a omului 
de geniu. lubirea dorită este, în final, o iubire imposibilă, iar superiorul este 
condamnat la o viaţă nesfârșită, fără iubire. 


